Dúirt an tAire Leanaí agus Gnóthaí Óige Katherine Zappone le coiste Oireachtais inniu go bhfuil fianaise in athbhreithniú a rinneadh ar Ghasóga na hÉireann a bhaineann le líomhaintí faoi mhí-úsáid páistí san am atá caite.

Baineann na cásanna ar fad leis na blianta idir na seascaidí agus na hochtóidí.

Deirtear san athbhreithniú go bhfuil fianaise ann gur 71 duine san eagraíocht a líomhnaítear a bhí freagrach as an mí-úsáid agus gur 108 íospartach a bhí i gceist.

Dúirt an tAire Zappone nach raibh duine ar bith de na daoine a bhfuil líomhaintí curtha ina leith ag obair san eagraíocht anois agus go bhfuil an áisíneacht teaghlaigh Tusla agus na Gardaí curtha ar an eolas fúthu siúd atá fos ina mbeatha.